**PÁLYÁZATI FELHÍVÁS**

**A Pécsi Tudományegyetem Egészségtudományi Kar pótpályázatot ír ki**

**a 2021/2022-es tanév tavaszi félévére Erasmus+ hallgatói tanulmányi mobilitási programban való részvételre**

**A pályázat célja:**

Célja, hogy lehetővé tegye oktatási, nyelvi és kulturális tapasztalatok megszerzését egy másik program országbeli felsőoktatási intézményben. A tanulmányi célú mobilitásnak elő kell segítenie a hallgató tanulmányi előmenetelét és személyes képességeinek fejlesztését.

Az Erasmus program keretében a pályázaton nyertes hallgatók lehetőséget kapnak Európai Uniós partneregyetemeink egyikén részképzésben részt venni (lehetőséget kapnak arra, hogy a külföldi egyetem saját hallgatóival megegyező státusban fogadja őket, nem kell tandíjat fizetniük és a kint teljesített vizsgáik itthoni tanulmányi kötelezettségükbe tanszéki engedéllyel beszámíthatók). A tanulmányutak célja félév-áthallgatás, a szakdolgozat elkészítése. A mobilitás csak akkor valósulhat meg, ha a külföldi tanulmányokat a küldő intézmény elfogadja és azt a hallgató itthoni előmenetelébe (a PTE-s kreditszámokon) beszámítja. A külföldi tanulmányok pályázható időtartama 3-10 hónap.

**Az Erasmus-program keretében külföldön teljesítő hallgatók:**

* a pályázott időtartamnak megfelelően 3-10 hónapot töltenek külföldön;
* a fogadó intézményben nem fizetnek tandíjat;
* **a PTE Egészségtudományi Karán is beiratkoznak**, **aktív hallgatói státuszt létesítenek**, esetleges itthoni tandíjukat kifizetik és rendes ösztöndíjukat a külföldi tartózkodás idejére is megkapják;
* **a fogadóintézményben minimum 3 tantárgyat/10 kreditet teljesítenek;**
* diplomájukat nem szerzik meg a mobilitás befejezése előtt;
* külföldön végzett tanulmányaikkal az itthoni tanulmányi kötelezettségeik egy részét kiváltják (a két együttműködő tanszék a hallgató kiutazása előtt megállapodik arról, hogy a hallgató mely kurzusokat fogja elvégezni a külföldi egyetemen). A külföldön teljesítendő szemeszterekre meghatározott kreditszámot a kari Erasmus Szabályzat rögzíti.
* PhD hallgatók a képzési tervükben meghatározott kutatási tevékenységet is teljesíthetnek a partneregyetemen részképzés keretében;

**A programban részt vevő országok**

Az alábbi országok vesznek részt a pályázatban:

Az Európai Unió tagállamai (Ausztria, Belgium, Bulgária, Ciprus, Csehország, Dánia, Egyesült Királyság, Észtország, Finnország, Franciaország, Görögország, Hollandia, Horvátország, Írország, Lengyelország, Lettország, Litvánia, Luxembourg, Málta, Németország, Olaszország, Portugália, Románia, Spanyolország, Szlovákia, Szlovénia, Svédország)

Nem EU tagállamként a programban szintén részt vesz: Macedónia Volt Jugoszláv Köztársaság, Izland, Liechtenstein, Norvégia, Törökország

**Kik nyújthatnak be pályázatot?**

*Általános részvételi feltételek:*

1. a hallgató magyar állampolgár, vagy oklevélszerzésre irányuló tanulmányokat folytat az intézményben.
2. kiutazás legkorábban a felsőoktatási tanulmányok második évében (két lezárt félévvel rendelkezik a kiutazáskor)
3. abban a félévben, amelyben a mobilitás megvalósul, aktív hallgatói jogviszonnyal rendelkeznek a PTE-n és diplomájukat nem szerzik meg a mobilitási időszak befejezése előtt;
4. a hallgató nyelvi kompetenciáinak ellenőrzése megtörténik az Európai Bizottság által elvárt módon (on-line felmérés a kiválasztás után, illetve a hazaérkezés után)
5. valamint megfelelnek az adott karon / tanszéken meghirdetett pályázati követelményeknek,
6. jó tanulmányi eredményekkel és nyelvtudással (nyelvvizsga nem feltétel) rendelkezik,
7. az ösztöndíjat elnyerő hallgató köteles egy OLS (Online Linguistic Support) nyelvi szintfelmérésen részt venni, amennyiben a tanulmányok nyelve nem az anyanyelve de az alábbi nyelvek egyike: angol, német, olasz, spanyol, francia, holland, (bővebb információ a pályázat pozitív elbírálását követően)”

**A pályázó által benyújtandó dokumentumok:**

1. szakmai önéletrajz
2. motivációs levél
3. kreditigazolás az előző két lezárt félévről (transzkript)
4. nyelvvizsgabizonyítvány másolata
5. igazolás egyéb szakmai vagy közéleti tevékenységről

Az Erasmus+ program szabályai szerint minden hallgató legfeljebb 12 hónapra kaphat Erasmus státuszt képzési szintenként (részképzés és szakmai gyakorlat összesen), így ha a pályázó jelenlegi képzési szintjén korábban részt vett Erasmus részképzésben és/vagy szakmai gyakorlatban – akkor is, ha támogatás nélküli (LABEL-) hallgató volt –, de nem használta ki a 12 hónapos Erasmus időtartamot, akkor újra pályázhat. Azok a mester vagy doktori képzésben részt vevő hallgatók is pályázhatnak, akik a korábbi képzési szinte(ke)n már voltak Erasmus hallgatók.

Az alapképzésben vagy mesterképzésben részt vevő végzős hallgatók akik folytatni kívánják a tanulmányaikat, a mester vagy doktori képzés első félévében, szeptemberben pályázzanak.

Az ösztöndíj összege függ a tanulmányi időszak hosszától és a célországtól. A 2021/2022-es tanévre vonatkozóan előreláthatólag ezen összegek kerülnek megítélésre (1 hónap mobilitás alatt  30 napot értünk!):

|  |  |
| --- | --- |
|   | Tanulmányi célú mobilitás |
| Magas megélhetési költségű célországok | 520 € |
| Ausztria (AT), Belgium (BE), Ciprus (CY), Dánia (DK), Egyesült Királyság (UK), Finnország (FI), Franciaország (FR), Görögország (EL), Hollandia (NL), Írország (IE), Izland (IS), Lichtenstein (LI), Luxemburg (LU), Málta (MT), Németország (DE), Norvégia (NO), Olaszország (IT), Portugália (PT), Spanyolország (ES), Svédország (SE),  |
| Közepes megélhetési költségű célországok | 470 € |
| Bulgária (BG), Csehország (CZ), Észtország (EE), Horvátország (HR), Litvánia (LT), Lettország (LV), Lengyelország (PL), Románia (RO), Szerbia (RS), Szlovénia (SI), Szlovákia (SK) Macedónia (MK), Törökország (TR) |

Felhívjuk a pályázó hallgatók figyelmét, hogy az ösztöndíj nem fedezi a kinttartózkodás során felmerülő összes költséget, azt más forrásokból kiegészíteni szükséges.

**A pályázat benyújtásának határideje és módja:**

A pályázatot a kari sajátosságoknak megfelelően legkésőbb **2021. október 15-ig** kell benyújtani az **outgoing.pte.hu** felületen.

 A hiányos, feltételeknek nem megfelelő vagy határidő után érkező pályázatokat nem áll módunkban elfogadni.

A pályázat előkészítése során ellenőrizze a partneregyetemek honlapjain a kurzuskínálatot, tájékozódjon arról, hogy milyen nyelven és milyen képzési szinten (alap-, vagy mesterképzés) hirdetnek kurzusokat. A pályázatról, a partnerintézményekben folyó képzésekről bővebb információt a kari koordinátorok adnak.

**Bővebb felvilágosítás:**

**Dr. Simon Klára** kari Erasmus koordinátor: klara.simon@etk.pte.hu e-mail címen.

**A benyújtott pályázatok elbírálása:**

A benyújtott pályázatokat a kar által felállított szakmai bizottság a Kari Külügyi Bizottság bírálja el legkésőbb 2021. november közepéig. A bírálati szempontokat a kar pályázatot elbíráló bizottságának ügyrendje rögzíti.

**A pályázat elbírálásának menete**

(1) A rangsorok fogadóintézményekként, majd nyelvterületenként kerülnek felállításra.

(2) A pályázatokra maximum 100 pont adható, az alábbiak szerinti megosztásban:

(a) Nyelvtudás

(a.1.) Nyelvtudásra maximum 25 pont adható.

(a.1.) A fogadó intézmény oktatási nyelvéből, vagy angol nyelvből szerzett nyelvvizsgák

értékelése: Nyelvvizsga foka Pontérték

Államilag elismert általános középfokú C típusú nyelvvizsga 10 pont

Államilag elismert általános felsőfokú C típusú nyelvvizsga 20 pont

Abban az esetben, ha a pályázó nem rendelkezik nyelvvizsgával, nyelvi meghallgatás dönt,

hogy pályázhat-e a továbbiakban, fenntartva, hogy nem kerül hátrányba emiatt.

(a.1.1) Más nyelv(ek)ből meglévő nyelvvizsgá(k)ért összesen 5 pont adható.

(b) Tanulmányi eredmény

(b.1.) Tanulmányi eredményre maximum 35 pont adható.

A bírálatnál előnyt jelent:

* Tudományos munkában való részvétel
* Közösségi munka (HÖK, Hallgatói Erasmus/Mentor csoport, stb.)

A szabályozás szerint a kar által meghatározott nyelvekből (német, illetve angol), szóbeli meghallgatás történik.

A bírálat során előnyt élveznek azok a hallgatók, akik nem vettek részt korábban az Erasmus programban.

Azok a hallgatók, akik nem kapnak ösztöndíjat, de az együttműködésért felelős intézet/tanszék kiutazásra javasolja őket, ösztöndíj nélkül is kiutazhatnak önköltséges, ún***.* label hallgató**ként, ha más forrásból fedezni tudják kiutazásuk és kint tartózkodásuk költségeit.

**PÁLYÁZHATÓ HELYEK**

**ÁPOLÓ SZAKIRÁNY HALLGATÓI SZÁMÁRA:**

1. **National and Kapodistrian University of Athens, Görögország (szükséges nyelvtudás: angol és /vagy görög) 2 fő, 10 hónap (BSc, Msc)**
2. **Instituto Politècnico de Beja, Portugália (szükséges nyelvtudás: angol, spanyol és/vagy portugál) 2 fő, 10 hónap (BSc, MSc)**
3. **Helsinki Metropolia University of Applied Sciences, Finnország (szükséges nyelvtudás: angol és/vagy finn) 2 fő, 10 hónap (BSc)**
4. **LAB University of Applied Sciences, Finnnország (szükséges nyelvtudás: angol és/vagy finn) 2 fő, 10 hónap (BSc, MSc)**
5. **Satakunta Politechnic, Finnország (szükséges nyelvtudás: angol és/vagy finn) 2 fő, 10 hónap (MSc)**
6. **University of Maribor, (szükséges nyelvtudás: angol) 1 fő, 3 hónap (BSc, MSc)**
7. **Alma Mater Europea, Maribor, Szlovénia (szükséges nyelvtudás: angol) 1 fő, 3 hónap (BSc, MSc)**
8. **FH Campus Wien, Ausztria (szükséges nyelvtudás: angol, német) 2 fő, 10 hónap (BSc)**
9. **University North Croatia, Horvátország (szükséges nyelvtudás: angol) 2 fő, 6 hónap (BSc, MSc)**
10. **Pope John Paul II State School of Higher Education in Biala Podlaska, Lengyelország (szükséges nyelvtudás: angol) 2 fő, 10 hónap (BSc)**
11. **The Jerzy Kukuczka Academy of physical Education in Katowice, Lengyelország (szükséges nyelvtudás: angol) 3 fő, 15 hónap (BSc, MSc)**
12. **University of South Bohemia, Csehország (szükséges nyelvtudás: angol) 2 fő, 10 hónap (Bsc, Msc, Phd)**
13. **Hochschule Neubrandenburg, Németország – University of Applied Sciences (szükséges nyelvtudás: német) 2 fő, 10 hónap (BSc, MSc, Phd)**
14. **Cooperativa de Ensino Superior Politécnico E Universitário (CESPU), Portugália (szükséges nyelvtudás: angol és/vagy portugál, spanyol) 2 fő, 10 hónap (BSc)**
15. **University of Applied Sciences for Health Professions Upper Austria, Linz, Ausztria (szükséges nyelvtudás: német és/vagy angol) 1 fő, 5 hónap (BSc)**
16. **Instituto Politecnico de Braganca, Portugália (szükséges nyelvtudás: angol és/vagy portugál/spanyol) 2 fő 10 hónap (BSc, MSc)**
17. **Cumhuriyet University Törökország (szükséges nyelvtudás: török/angol) 2 fő 10 hónap (Bsc) (Msc)**
18. **Lapland University of Applied Sciences Finnország (szükséges nyelvtudás: angol B2) 2 fő 10 hónap (Bsc)**
19. **Lithuanian University of Health Sciences, Litvánia (szükséges nyelvtudás: angol B2), 2 fő 10 hónap (BSc)**
20. **University of Vic – Central University of Catalonia, Spanyolország (szükséges nyelvtudás: angol B2), 2 fő 10 hónap (BSc)**
21. **Universidad de León, Spanyolország (szükséges nyelvtudás: angol B2), 2 fő 10 hónap (BSc, MSc)**
22. **Mardin Artuklu University, Törökország (szükséges nyelvtudás: angol B2), 2 fő 10 hónap (BSc)**

**DIETETIKA SZAKIRÁNY HALLGATÓI SZÁMÁRA**

1. **Fachhochschule Joanneum, Ausztria (szükséges nyelvtudás: német) 2 fő, 10 hónap (BSc)**
2. **Instituto Politecnico de Braganca, Portugália (szükséges nyelvtudás: angol és/vagy portugál, spanyol), 2 fő, 10 hónap (BSc)**
3. **University of Applied Sciences for Health Proffessions Upper Austria, Ausztria (szükséges nyelvtudás: német) 1 fő, 5 hónap (BSc)**
4. **Hochschule Neubrandenburg – University of Applied Sciences, Németország (szükséges nyelvtudás: német) 2 fő, 10 hónap (BSc)**
5. **The Poznan University of Physical Education, Lengyelország (szükséges nyelvtudás: angol) 2 fő, 10 hónap (BSc, MSc)**
6. **University of Granada, Spanyolország (szükséges nyelvtudás: spanyol) 3 fő 5 hónap (BSc)**
7. **Universidade Católica Portugesa, Lisszabon, Portugália (szükséges nyelvtudás: angol) 1 fő, 5 hónap (BSc)**
8. **The Hague University of Applied Sciences Hollandia (szükséges nyelvtudás: angol B2) 1 fő 5 hónap (Bsc)**
9. **Pope John Paul II State School of Higher Education in Biala Podlaska, Lengyelo. (szükséges nyelvtudás: angol B2), 2 fő 10 hónap (BSc)**
10. **Mardin Artuklu University, Törökország (szükséges nyelvtudás: angol B2), 2 fő 10 hónap (BSc)**
11. **Istinye University, Törökország (szükséges nyelvtudás: angol B2), 2 fő 10 hónap (BSc)**

**EGÉSZSÉGBIZTOSÍTÁS ÉS EGÉSZSÉGÜGYI ÜGYVITELSZERVEZÉS SZAKIRÁNY HALLGATÓi SZÁMÁRA:**

1. **Alice Salomon Fachhochschule, Berlin, Németország (szükséges nyelvtudás: német) 2 fő, 10 hónap (BSc)**
2. **University of Maribor (szükséges nyelvtudás: angol) 1 fő, 3 hónap (Bsc, MSc)**
3. **The Jerzy Kukuczka Academy of Physical Education in Katowice, Lengyelország (szükséges nyelvtudás: angol) 3 fő, 15 hónap (BSc, MSc)**

**EGÉSZSÉGTURIZMUS SZAKIRÁNY HALLGATÓI SZÁMÁRA:**

1. **Instituto Politecnico de Braganca, Portugália (szükséges nyelvtudás: angol és/vagy portugál, spanyol), 2 fő, 10 hónap (BSc)**
2. **Escola Superior de Desporto de Rio Maior, Portugália (szükséges nyelvtudás: angol vagy portugál) 2 fő, 10 hónap (BSc)**
3. **Pope John Paul II State School of Higher Education in Biala Podlaska, Lengyelország (szükséges nyelvtudás: angol) 2 fő, 10 hónap (BSc)**
4. **The Jerzy Kukuczka Academy of physical Education in Katowice, Lengyelország (szükséges nyelvtudás: angol) 3 fő, 15 hónap (BSc)**

**GYÓGYTORNÁSZ SZAKIRÁNY HALLGATÓI SZÁMÁRA:**

1. **LAB University of Applied Sciences, Finnnország (szükséges nyelvtudás: angol és/vagy finn) 1 fő, 5 hónap (BSc)**
2. **Satakunta Polytechnic, Finnország (szükséges nyelvtudás: angol és/vagy finn) 1 fő, 5 hónap (BSc)**
3. **Alice Salomon Fachhochschule Németország (szükséges nyelvtudás: német) 2 fő, 10 hónap (BSc)**
4. **Alma Mater Europaea – ECM, Szlovénia (szükséges nyelvtudás: angol) 1 fő, 3 hónap (BSc, MSc)**
5. **Universitatea Babes-Bolyai Cluj-Napoca, Románia (szükséges nyelvtudás: angol) Románia 2 fő, 10 hónap (BSc, MSc, PhD)**
6. **The Jerzy Kukuczka Academy of physical Education in Katowice, Lengyelország (szükséges nyelvtudás: angol) 3 fő, 15 hónap (BSc, MSc)**
7. **Pope John Paul II State School of Higher Education in Biala Podlaska, Lengyelország (szükséges nyelvtudás: angol) 2 fő, 10 hónap (BSc)**
8. **Cooperativa de Ensino Superior Politécnico E Universitário (CESPU), Portugália (szükséges nyelvtudás: angol és/vagy portugál, spanyol) 4 fő, 12 hónap (BSc)**
9. **The Poznan University of Physical Education, Lengyelország (szükséges nyelvtudás: angol) 2 fő, 10 hónap (BSc, MSc)**
10. **University of Maribor, (szükséges nyelvtudás: angol) 1 fő, 3 hónap (BSc, MSc)**
11. **University of Keele, Egyesült Királyság (szükséges nyelvtudás: angol), 2 fő, 5 hónap (BSc)**
12. **Fundació TecnoCampus Mataró – Maresme, Spanyolország (szükséges nyelvtudás: angol vagy spanyol) 1 fő, 5 hónap (BSc)**
13. **Lithuanian University of Health Sciences, Litvánia (szükséges nyelvtudás: angol B2), 2 fő 10 hónap (BSc)**
14. **Mardin Artuklu University, Törökország (szükséges nyelvtudás: angol B2), 2 fő 10 hónap (BSc)**
15. **Universidad de León, Spanyolország (szükséges nyelvtudás: angol B2), 2 fő 10 hónap (BSc)**

**KÉPALKOTÓ DIAGNOSZTIKAI ANALITIKA SZAKIRÁNY HALLGATÓI SZÁMÁRA:**

1. **Fachhochschule Joanneum, Ausztria (szükséges nyelvtudás: német) 2 fő, 10 hónap (BSc)**
2. **University of Applied Sciences Wiener Neustadt (szükséges nyelvtudás: német) 2 fő, 6 hónap (BSc)**

**MENTŐTISZT SZAKIRÁNY HALLGATÓI SZÁMÁRA:**

1. **Helsinki Metropolia University of Applied Sciences, Finnország (szükséges nyelvtudás: angol és/vagy finn) 2 fő, 10 hónap (BSc)**
2. **Uniwersytet Rzeszowski, Lengyelország (szükséges nyelvtudás: angol) 2 fő, 10 hónap (BSc)**
3. **Pope John Paul II State School of Higher Education in Biala Podlaska, Lengyelország (szükséges nyelvtudás: angol) 2 fő, 10 hónap (BSc)**

**NÉPEGÉSZSÉGÜGYI ELLENŐR SZAKIRÁNY HALLGATÓI SZÁMÁRA:**

1. **LAB University of Applied Sciences, Finnnország (szükséges nyelvtudás: angol és/vagy finn), 2 fő, 10 hónap (BSc)**
2. **Instituto Politecnico de Beja Portugália (szükséges nyelvtudás: angol, és/vagy portugál, spanyol), 2 fő, 10 hónap (BSc)**
3. **Pope John Paul II State School of Higher Education in Biala Podlaska, Lengyelország (szükséges nyelvtudás: angol) 2 fő, 10 hónap (BSc)**

**Rekreáció szervezés, egészségfejlesztés ÉS SPORTTUDOMÁNY ALAPKÉPZÉSI SZAK HALLGATÓI SZÁMÁRA:**

1. **Helsinki Metropolia University of Applied Sciences, Finnország (szükséges nyelvtudás: angol és/vagy finn) 1 fő, egészségfejlesztés szakirányt választani kívánt hallgatóknak, 5 hónap (BSc)**
2. **LAB University of Applied Sciences, Finnnország 2 fő (szükséges nyelvtudás: angol és/vagy finn) egészségfejlesztés szakirányt választani kívánt hallgatóknak, 10 hónap (BSc)**
3. **Fachhochschule Joanneum, Ausztria (szükséges nyelvtudás: német) 2 fő, 10 hónap (BSc)**
4. **Escola Superior de Desporto de Rio Maior, Portugália (szükséges nyelvtudás: angol) 2 fő 10 hónap (BSc)**
5. **Fundació TecnoCampus Mataró – Maresme, Spanyolország (szükséges nyelvtudás: angol vagy spanyol) 2 fő, 10 hónap (BSc)**
6. **Pope John Paul II State School of Higher Education in Biala Podlaska, Lengyelország (szükséges nyelvtudás: angol) 2 fő, 10 hónap (BSc)**
7. **Universitatea Babes-Bolyai Cluj-Napoca, Kolozsvár (szükséges nyelvtudás: angol) Románia 2 fő, 10 hónap (BSc, MSc, PhD)**
8. **The Jerzy Kukuczka Academy of physical Education in Katowice, Lengyelország (szükséges nyelvtudás: angol) 3 fő, 15 hónap (BSc)**
9. **The Poznan University of Physical Education, Lengyelország (szükséges nyelvtudás: angol) 1 fő, 5 hónap (Bsc, Msc)**
10. **The Hague University of Applied Sciences Hollandia (szükséges nyelvtudás: angol B2) 2 fő 5 hónap (Bsc)**
11. **University of Novi Sad Szerbia (szüksétges nyelvtudás: szerb B2/ angol B2) 2 fő 5 hónap (Phd)**

**SZÜLÉSZNŐ SZAK HALLGATÓI SZÁMÁRA:**

1. **The Jerzy Kukuczka Academy of physical Education in Katowice, Lengyelország (szükséges nyelvtudás: angol) 2 fő, 5 hónap (BSc, MSc)**
2. **Pope John Paul II State School of Higher Education in Biala Podlaska, Lengyelország (szükséges nyelvtudás: angol) 2 fő, 10 hónap (BSc)**
3. **Cumhuriyet University Törökország (szükséges nyelvtudás: török/angol) 2 fő 10 hónap (Bsc)**
4. **Lithuanian University of Health Sciences, Litvánia (szükséges nyelvtudás: angol B2), 2 fő 10 hónap (BSc)**

**VÉDŐNŐ SZAK HALLGATÓI SZÁMÁRA:**

1. **Satakunta Polytechnic, Finnország (szükséges nyelvtudás: angol és/vagy finn) 2 fő 10 hónap (BSc)**

Sikeres pályázást kívánva:

|  |  |
| --- | --- |
|  | *Prof. Dr. Ács Pongrác* |
| Pécs, 2021. augusztus 31. | *egyetemi tanár**intézetigazgató* |
|  | *dékán*  |